Csongrád Város Polgármesterétől

Száma: Fjl/450-4/2022. „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2022. június 20-án tartandó rendkívüli ülésére

Tárgy: Csongrád Város településrendezési eszközeinek 1 részterületen történő módosításának elfogadása (Mars Magyarország Kisállateledel Gyártó Kft. területét érintő hibajavítás és a szomszédos közterületszabályozás kialakult állapotnak megfelelő pontosítása a 0505/124 és 0517/1 hrsz. alatti telkeket érintően).

**Tisztelt Képviselő-testület!**

Csongrád Városi Önkormányzat megbízásából Csongrád Város településrendezési eszközeinek egy részterületen történő, a 0505/124 és 0517/1 hrsz. alatti telkeket érintő módosítása során a Mars Magyarország Kisállateledel Gyártó Kft. területét érintő hibajavításra és a szomszédos közterületszabályozás kialakult állapotnak megfelelő pontosítására került sor.

A módosítás megfelelt a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről 314/2012. (XI. 8.) Korm. rendelet (továbbiakban: Korm. rend.) 32. § (6a) bek. b) és ca) pontjainak, ezért állami főépítészi eljárás szerint történik a módosítás.

A Korm.rendeletben rögzített állami főépítészi eljárási rend szerint a területileg illetékes állami főépítész záró véleményét megküldte Hivatalunk részére (lásd 1. számú melléklet), melyet az eljárásrend szerint ismertetni kell a döntésre jogosult képviselő-testülettel is, majd ezt követően kerülhet sor a településrendezési eszközök elfogadására és a rendelet megalkotására.

A rendelet az elfogadását követően – a Korm.rendelet 43.§ (1) bekezdés c) pontja szerint – állami főépítészi eljárás esetén – a településrendezési eszköz elfogadását követő napon lép hatályba.

A Korm.rendelet 43.§ (2) bekezdés b) pontja szerint a polgármester a településrendezési eszközt a képviselő-testületi döntést követő 15 napon belül megküldi hitelesített pdf. és szerkeszthető digitális formátumban az állami főépítészi hatáskörében eljáró megyei kormányhivatalnak.

A jóváhagyott teljes tartalmú dokumentációt megküldi a 313/2012. (XI.8.) Korm. rendelet 4. § (1) g) pontja értelmében az önkormányzati döntést követő 30 napon belül a jegyző a Dokumentációs Központ részére a Korm. rendeletben szabályozott módon ingyenesen átadja vagy megküldi.

A végső szakmai véleményezési anyag az előterjesztés 2. számú melléklete.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

Előterjesztés mellékletei:

* állami főépítész záró vélemény
* végső szakmai véleményezési anyag
* rendelet-tervezet 1. sz. mellékletével
* módosított szabályozási tervlap szelvény

Csongrád, 2022. június 15.

 Bedő Tamás

 polgármester